- ข้อมูลบริษัท

+--------------------+----+-------------------------------------------+
| ชื่อบริษัท             | :  | บริษัท เอื้อวิทยา จำกัด (มหาชน)                 |
+--------------------+----+-------------------------------------------+
| ลักษณะการประกอบธุรกิจ | :  | - ผลิตงาน                                  |
|                    |    |                                           |
|                    |    | (1) โครงเหล็กเสาสายส่งไฟฟ้าแรงสูง             |
|                    |    |                                           |
|                    |    | (2) โครงเหล็กเสาโทรคมนาคม                  |
|                    |    |                                           |
|                    |    | (3) โครงเหล็กสถานีไฟฟ้าย่อย                   |
|                    |    |                                           |
|                    |    | (4) โครงเหล็กทั่วไป                          |
|                    |    |                                           |
|                    |    | (5) บริการงานชุบสังกะสี                       |
|                    |    |                                           |
|                    |    | - จัดจำหน่ายสินค้าอุตสาหกรรม                   |
+--------------------+----+-------------------------------------------+
| ที่ตั้งสำนักงานใหญ่      | :  | เลขที่ 247 ถนนร่มเกล้า แขวงแสนแสบ เขตมีนบุรี     |
|                    |    |                                           |
|                    |    | กรุงเทพมหานคร 10510                        |
+--------------------+----+-------------------------------------------+
| ทุนจดทะเบียน         | :  | 560,015,418.00 บาท                        |
+--------------------+----+-------------------------------------------+
| ทุนเรียกชำระแล้ว      | :  | 383,673,599.00 บาท                        |
+--------------------+----+-------------------------------------------+
| มูลค่าที่ตราไว้         | :  | 1 บาท ต่อหุ้น                                |
+--------------------+----+-------------------------------------------+
| เลขทะเบียนบริษัทมหาชน | :  | 0107548000129                             |
+--------------------+----+-------------------------------------------+
| โทรศัพท์             | :  | 0-2543-9020-8                             |
+--------------------+----+-------------------------------------------+
| โทรสาร             | :  | 0-2543-9029 , 0-2915-2114                 |
+--------------------+----+-------------------------------------------+
| website            | :  | www.uwc.co.th                             |
+--------------------+----+-------------------------------------------+

  - การลงทุนในบริษัทอื่นที่บริษัทถือหุ้นตั้งแต่ร้อยละ 10 ขึ้นไป

นโยบายการลงทุนในบริษัทย่อยหรือบริษัทร่วม

บริษัทมีการขยายการดำเนินธุรกิจ โดยลงทุนในบริษัทย่อยหรือบริษัทร่วม
บริษัทมีนโยบายในการส่งกรรมการของบริษัทเข้าไปเป็นกรรมการของบริษัทย่อยหรือบริษัทร่วม
ดังกล่าวเพื่อร่วมกำหนดนโยบายในการดำเนินงานให้เป็นไปในทิศทางเดียวกันและเอื้อต่อการดำเนินธุรกิจของกลุ่มบริษัท

ทั้งนี้ บริษัทฯ ได้มีมติให้เข้าลงทุนในบริษัท อิมพีเรียลแลนด์ จำกัด
ซึ่งดำเนินธุรกิจพัฒนาอสังหาริมทรัพย์ ในสัดส่วนร้อยละ 99.99 ของทุนจดทะเบียนชำระแล้วของ
บริษัท อิมพีเรียลแลนด์ จำกัด ทั้งนี้ในการลงทุนในบริษัท อิมพีเรียลแลนด์ จำกัด นี้ บริษัทฯ
ให้ผู้บริหารหลักของบริษัท จำนวน 2 ท่านเข้าดำรงตำแหน่งเป็นกรรมการในบริษัทย่อย ด้วย

  - ข้อมูลบริษัทย่อย

  --------------------- ----- -------------------------------------------
  ชื่อบริษัท                :     บริษัท อิมพีเรียลแลนด์ จำกัด

  ลักษณะการประกอบธุรกิจ    :     - พัฒนาอสังหาริมทรัพย์

  ที่ตั้งสำนักงานใหญ่         :     เลขที่ 1/12 ซอยหมู่บ้านชิชา แขวงท่าข้าม
                              เขตบางขุนเทียน จังหวัดกรุงเทพมหานคร

  จำนวนหุ้นที่ออกจำหน่าย     :     หุ้นสามัญจดทะเบียนที่ออก และเรียกชำระแล้ว จำนวน
                              1,100,000 หุ้น มูลค่าหุ้นละ 100 บาท เป็นจำนวนเงิน
                              110,000,000 บาท

  จำนวนหุ้นที่บริษัทถือ        :     จำนวน 1,099,998 หุ้น คิดเป็นร้อยละ 99.99

  เลขทะเบียนบริษัท         :     0105534048751

  โทรศัพท์                :     0-26826345 ต่อ 131

  โทรสาร                :     0-26826342

  website               :     -
  --------------------- ----- -------------------------------------------

1.1 วิสัยทัศน์ วัตถุประสงค์ และเป้าหมายในการดำเนินงานของบริษัท

วิสัยทัศน์ : เป็นผู้นำในการผลิตโครงสร้างเหล็กในธุรกิจเสาโครงเหล็กสายส่งไฟฟ้าแรงสูง
เสาโทรคมนาคม และอุตสาหกรรมที่เกี่ยวข้อง
โดยจะรักษาความพึงพอใจของผู้มีส่วนได้เสียเพื่อให้บริษัทตระหนักถึงความมั่นคง
ความรับผิดชอบและให้ผลกำไร

วัตถุประสงค์ : - การพัฒนากระบวนการผลิตอย่างต่อเนื่องและการประกันคุณภาพ
เพื่อเพิ่มประสิทธิภาพการผลิต คุณภาพของผลิตภัณฑ์และบริการของเรา

- จัดเตรียมและเพิ่มทุนให้เพียงพอสำหรับการขยายธุรกิจและเติบโตอย่างต่อเนื่อง

- ค้นหา เข้าใจ และตอบสนองความต้องการของลูกค้า

- สร้างกำไรและผลตอบแทนที่สูงกว่าค่าเฉลี่ยของธุรกิจประเภทนี้

- ให้สภาพแวดล้อมการทำงานที่ดีและปฏิบัติต่อพนักงานของเราอย่างมีเกียรติและศักดิ์ศรี

- มีแผนการพัฒนาเพื่อยกระดับความสามารถของทรัพยากรบุคคล

- สำรวจโอกาสทางธุรกิจในตลาดต่างประเทศ

- ให้การสนับสนุนทางด้านสิ่งแวดล้อมและสังคมของเรา

เป้าหมายบริษัท :
บริษัทมีนโยบายและแผนงานที่จะปรับปรุงกิจการของบริษัทให้มีประสิทธิภาพเพื่อเป็นการสร้างความแข็งแกร่ง
และทำให้ธุรกิจของบริษัทครบวงจร นอกจากนี้เป็นการกระจายความเสี่ยงในการประกอบธุรกิจ
และยังเป็นการทำให้บริษัทมีผลประกอบการที่ดีขึ้น ทั้งนี้ในการบริหารกิจการ
บริษัทคำนึงถึงผู้มีส่วนได้เสียทุกฝ่าย

1.2 การเปลี่ยนแปลงและพัฒนาการที่สำคัญ

ปี 2553 ที่ประชุมวิสามัญผู้ถือหุ้นบริษัท ครั้งที่ 2/2553 ได้มีมติให้ดำเนินการลดทุนจดทะเบียน

  จากจำนวน 450.01 ล้านบาท เป็นจำนวน 250.50 ล้านบาท และให้เพิ่มทุนจดทะเบียน จำนวน
  99.50 ล้านหุ้น มูลค่าหุ้นละ 1 บาท เพื่อเสนอขายแก่ประชาชน
  ซึ่งส่งผลให้มีทุนจดทะเบียนจำนวน 350 ล้านบาท
  และมีมติให้นำหุ้นสามัญเข้าจดทะเบียนในตลาดหลักทรัพย์ โดยให้บริษัท
  ดำเนินการภายหลังจากได้รับอนุญาตให้เสนอขายหุ้นที่ออกใหม่จากสำนักงานคณะกรรมการกำกับหลักทรัพย์และตลาดหลักทรัพย์

ปี 2555 บริษัท ได้นำหุ้นสามัญเข้าจดทะเบียนกับตลาดหลักทรัพย์เอ็ม เอ ไอ (mai) แห่งประเทศ

ไทย เมื่อวันที่ 12 กรกฎาคม 2555 เป็นต้นมา

บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัท (ใบสำคัญ

แสดงสิทธิครั้งที่ 1 หรือ UWC-W1) จำนวน 175,000,000.- หน่วย เพื่อเสนอขายให้แก่

ผู้ถือหุ้นเดิมของบริษัทตามสัดส่วนการถือหุ้นโดยไม่คิดมูลค่า

ปี 2556 บริษัท ได้เข้าลงทุนจำนวนร้อยละ 99.99 ในบริษัท อิมพีเรียลแลนด์ จำกัด ซึ่งประกอบ

ธุรกิจพัฒนาอสังหาริมทรัพย์

1.3 โครงสร้างการถือหุ้นของกลุ่มบริษัท

บริษัทใหญ่

บริษัทย่อย (บริษัทใหญ่ถือหุ้น ร้อยละ 99.99)

รายละเอียดเงินลงทุนและสัดส่วนเงินทุนของบริษัท ในบริษัทย่อยหรือบริษัทร่วม

ณ วันที่ 31 ธันวาคม 2556

+----+-----------+--------------+-------+---------+---------+--------+
| ลำ | ชื่อบริษัท    | ประเภทกิจการ  | ทุนที่เ  | ร้อยละข  | ต้นทุน    | มูลค่าเ  |
| ดับ |           | และลักษณะธุรกิจ | รียกชำ | องจำนวน | เงินลงทุน | งินลงทุน |
|    |           |              | ระแล้ว | หุ้นที่มีสิทธ | (บาท)   | (บาท)  |
|    |           |              | (บาท) | ิออกเสียง |         |        |
+----+-----------+--------------+-------+---------+---------+--------+
|    |           |              |       |         |         |        |
+----+-----------+--------------+-------+---------+---------+--------+
| 1  | บริษัท      | ดำเนินธุรกิจพัฒน | 1     | 99.99   | 109,    | 138,6  |
|    | อิม        | าอสังหาริมทรัพย์ | 10,00 |         | 989,000 | 00,000 |
|    | พีเรียลแลนด์ |              | 0,000 |         |         |        |
|    | จำกัด      |              |       |         |         |        |
+----+-----------+--------------+-------+---------+---------+--------+

1.4 บุคคลอ้างอิงอื่นๆ

+----------------------+----+------------------------------------------+
| นายทะเบียนหลักทรัพย์     | :  | บริษัท ศูนย์รับฝากหลักทรัพย์ (ประเทศไทย) จำกัด    |
|                      |    |                                          |
|                      |    | ชั้น 7 อาคารตลาดหลักทรัพย์แห่งประเทศไทย        |
|                      |    |                                          |
|                      |    | เลขที่ 62 ถนนรัชดาภิเษก แขวงคลองเตย          |
|                      |    |                                          |
|                      |    | เขตคลองเตย กรุงเทพมหานคร 10110            |
|                      |    |                                          |
|                      |    | โทรศัพท์ 0-2229-2872 โทรสาร 0-2654-5645    |
+----------------------+----+------------------------------------------+
| ผู้สอบบัญชีรับอนุญาต       | :  | นายพิสิฐ ทางธนกุล                           |
|                      |    |                                          |
|                      |    | ผู้สอบบัญชีรับอนุญาตเลขที่ 4095                  |
|                      |    |                                          |
|                      |    | บริษัท ไพร์ซวอเตอร์เฮ้าส์คูเปอร์ส เอบีเอเอส จำกัด  |
|                      |    |                                          |
|                      |    | 179/74-80 อาคารบางกอกซิตี้เทาเวอร์ ชั้น 15     |
|                      |    | ถนนสาทรใต้                                |
|                      |    |                                          |
|                      |    | แขวงทุ่งมหาเมฆ เขตสาทร จังหวัดกรุงเทพฯ 10120  |
|                      |    |                                          |
|                      |    | โทรศัพท์ 02-344-1000 โทรสาร 02-286-5050    |
+----------------------+----+------------------------------------------+

- ภาพรวมการประกอบธุรกิจของบริษัท

บริษัท มีทุนจดทะเบียน 560,015,418.00 บาท แบ่งเป็นหุ้นสามัญ 560,015,418.00 หุ้น
มูลค่าที่ตราไว้หุ้นละ 1 บาท ทุนที่ชำระแล้ว 383,673,599.00 บาท ประกอบธุรกิจผลิตงาน

(1) โครงเหล็กเสาสายส่งไฟฟ้าแรงสูง

(2) โครงเหล็กเสาโทรคมนาคม

(3) โครงเหล็กสถานีไฟฟ้าย่อย

(4) โครงเหล็กทั่วไป

(5) บริการงานชุบสังกะสี

(6) จัดจำหน่ายสินค้าอุตสาหกรรม

บริษัทดำเนินธุรกิจด้านผลิตและจำหน่ายโครงเหล็กชุบสังกะสีสำหรับเสาสายส่งไฟฟ้าแรงสูง
เสาโทรคมนาคม และโครงเหล็กสถานีไฟฟ้าย่อย และมีการให้บริการชุบสังกะสีให้แก่ลูกค้าทั่วไป
และจำหน่ายสินค้าอุปกรณ์ส่งกำลัง
ผลิตภัณฑ์ของบริษัทเป็นประเภทที่ผลิตและจำหน่ายตามความต้องการของลูกค้า
ผลิตภัณฑ์ของบริษัทมีดังนี้

1. โครงเหล็กเสาสายส่งไฟฟ้าแรงสูง (Transmission Line Tower –TL)
เป็นเสาโครงเหล็กชุบสังกะสีซึ่งผลิตตามความต้องการของลูกค้าที่รับเหมาก่อสร้างโครงการระบบสายส่งไฟฟ้าแรงสูงให้กับการไฟฟ้าฝ่ายผลิตแห่งประเทศไทย
การไฟฟ้านครหลวง และการไฟฟ้าส่วนภูมิภาค
โดยเสาโครงเหล็กชุบสังกะสีจะใช้ในการจัดส่งกระแสไฟฟ้าผ่านสายส่งไฟฟ้าแรงสูงที่มีขนาดแรงดันตั้งแต่
115 – 500 กิโลโวลต์
จากโรงผลิตไฟฟ้าไปยังสถานีไฟฟ้าย่อยเพื่อปรับลดแรงดันไฟฟ้าก่อนที่จะส่งกระแสไฟฟ้าต่อไปถึงสถานที่ผู้ใช้งานในเขตชุมชนผ่านเสาไฟฟ้าคอนกรีตต่อไป

2. โครงเหล็กเสาโทรคมนาคม (Telecommunication Tower - TC)
เป็นเสาโครงเหล็กชุบสังกะสีซึ่งผลิตตามความต้องการของลูกค้าเพื่อใช้รองรับการติดตั้งอุปกรณ์สื่อสารในระบบโทรคมนาคม
โดยปกติเสาโครงเหล็กโทรคมนาคมมักจะมีความสูงตั้งแต่ 20 เมตร ถึง 100 เมตร

3. เสาโครงเหล็กสถานีไฟฟ้าย่อย (Substation Steel Supporting - ST)
เป็นเสาโครงเหล็กชุบสังกะสีที่รองรับอุปกรณ์ไฟฟ้าในสถานีไฟฟ้าย่อย เช่น Disconnecting
Switches, Lighting Arrestors, Capacitors และอื่นๆ
โดยสถานีไฟฟ้าย่อยจะทำหน้าที่รับกระแสไฟฟ้าและแปลงแรงดันไฟฟ้าตั้งแต่ 69 กิโลโวลต์ 115
กิโลโวลต์ 230 กิโลโวลต์ และ 500 กิโลโวลต์ เพื่อส่งต่อเป็นทอดๆ
ผ่านสายส่งไฟฟ้าแรงสูงและระบบจำหน่ายไฟฟ้าก่อนที่จะจำหน่ายไฟฟ้าไปยังผู้บริโภคเป็นเสาโครงเหล็กที่รองรับอุปกรณ์ไฟฟ้าในสถานีไฟฟ้าย่อย
เพื่อรองรับอุปกรณ์ไฟฟ้า เช่น Disconnecting switches, Lighting arrestors,
Capacitors ฯลฯ และเป็นเสาขนาดเล็กไม่สูงมากนัก

4. โครงสร้างเหล็กทั่วไป (Building and Frame – BF, General Fabrication - GF)
เป็นโครงเหล็กที่ใช้ในกิจการต่างๆ ทั้งที่มีการชุบสังกะสีและไม่ชุบสังกะสี เช่น โครงหลังคา
ทางเดิน รั้ว โครงสร้างอาคารและโรงงาน เป็นต้น
เป็นงานโครงเหล็กที่ใช้ในกิจการก่อสร้างทั่วไปต่างๆ เช่น หลังคาโครงเหล็ก
โครงสร้างโครงเหล็กของอาคารและโรงงาน โครงเหล็กป้ายโฆษณา ทางเดิน รั้ว นั่งร้าน ฯลฯ

5. การบริการชุบสังกะสี เป็นบริการให้กับลูกค้าทั่วไปที่ต้องการนำผลิตภัณฑ์โครงเหล็กของตนเอง
เช่น ตะแกรง ท่อเหล็ก รางรับสายไฟ เป็นต้น มาชุบสังกะสีกับบริษัท
เพื่อให้ผลิตภัณฑ์เหล็กคงทนต่อการเกิดสนิม
ทั้งนี้บริษัทสามารถชุบเคลือบสังกะสีแบบจุ่มร้อนตามมาตรฐานที่สำคัญ ได้แก่ มาตรฐาน ISO 1461
มาตรฐานอเมริกัน ASTM A123, ASTM A153 มาตรฐานอังกฤษ BS 729 มาตรฐานญี่ปุ่น JIS H
8641 และ JIS H 9124 มาตรฐานออสเตรเลีย AS 1214: AS/NZS 4680
และมาตรฐานเยอรมัน DIN 50976 เป็นต้น

6. การจัดจำหน่ายสินค้าอุตสาหกรรม เป็นธุรกิจเริ่มแรกของบริษัท โดยมีสินค้าหลักที่จำหน่ายได้แก่
อุปกรณ์ส่งกำลังประเภทโซ่ เฟือง มอเตอร์ และเกียร์ต่างๆ เป็นต้น ทั้งนี้
บริษัทได้นำเข้าสินค้าอุตสาหกรรมจากผู้ผลิตหลายยี่ห้อจากต่างประเทศ
ส่วนใหญ่จะนำเข้าผลิตภัณฑ์ยี่ห้อ Renold จากประเทศอังกฤษ
ซึ่งเป็นสินค้าที่ผลิตโดยผู้ผลิตชั้นนำของโลก และยี่ห้อ Arnold จากประเทศเยอรมัน

- โครงสร้างรายได้

บริษัทและบริษัทย่อย

(หน่วย : ล้านบาท)

+-------------------+--------+------+--------+------+--------+-------+
| สายผลิตภัณฑ์         | ปี      | %    | ปี      | %    | ปี      | %     |
|                   |        |      |        |      |        |       |
|                   | 2556   |      | 2555   |      | 2554   |       |
+-------------------+--------+------+--------+------+--------+-------+
| ผลิตโครงเหล็ก       | 511.93 | 7    | 219.90 | 3    | 305.38 | 47.91 |
| เสาสายส่งไฟฟ้าแรงสูง |        | 1.35 |        | 8.31 |        |       |
+-------------------+--------+------+--------+------+--------+-------+
| ผลิตเสาโทรคมนาคม   | 35.48  | 4.95 | 58.76  | 1    | 47.42  | 7.44  |
|                   |        |      |        | 0.24 |        |       |
+-------------------+--------+------+--------+------+--------+-------+
| ผลิตโค             | 51.78  | 7.22 | 58.79  | 1    | 77.40  | 12.14 |
| รงเหล็กสถานีไฟฟ้าย่อย |        |      |        | 0.24 |        |       |
+-------------------+--------+------+--------+------+--------+-------+
| ผลิตโครงเหล็กทั่วไป   | 47.82  | 6.66 | 172.13 | 2    | 128.80 | 20.21 |
|                   |        |      |        | 9.98 |        |       |
+-------------------+--------+------+--------+------+--------+-------+
| บริการงานชุบสังกะสี   | 22.24  | 3.10 | 25.87  | 4.51 | 23.16  | 3.63  |
+-------------------+--------+------+--------+------+--------+-------+
| จัดจำ              | 24.33  | 3.39 | 15.01  | 2.61 | 18.58  | 2.91  |
| หน่ายสินค้าอุตสาหกรรม |        |      |        |      |        |       |
+-------------------+--------+------+--------+------+--------+-------+
| รายได้อื่น           | 23.90  | 3.33 | 23.61  | 4.11 | 36.66  | 5.75  |
+-------------------+--------+------+--------+------+--------+-------+
| รวม               | 717.48 | 10   | 574.06 | 10   | 637.40 | 1     |
|                   |        | 0.00 |        | 0.00 |        | 00.00 |
+-------------------+--------+------+--------+------+--------+-------+

หมายเหตุ : รายได้อื่น ประกอบด้วย รายได้จากการขายซิงค์เม็ด , ซิงค์ฝุ่น , ซิงค์ดรอส
และเศษเหล็ก (ซึ่งเป็นผลพลอยได้

จากการบริการชุบสังกะสีและผลิตเสาโครงเหล็ก) ,โอนกลับค่าเผื่อหนี้สงสัยจะสูญ ,ดอกเบี้ยรับ
และกำไรจาก

การจำหน่ายทรัพย์สิน เป็นต้น

2.1 ลักษณะผลิตภัณฑ์หรือบริการ

บริษัทดำเนินธุรกิจด้านผลิตและจำหน่ายโครงเหล็กชุบสังกะสีสำหรับเสาสายส่งไฟฟ้าแรงสูง
เสาโทรคมนาคม และโครงเหล็กสถานีไฟฟ้าย่อย และมีการให้บริการชุบสังกะสีให้แก่ลูกค้าทั่วไป
และจำหน่ายสินค้าอุตสาหกรรม
ผลิตภัณฑ์ของบริษัทเป็นประเภทที่ผลิตและจำหน่ายตามความต้องการของลูกค้า
ผลิตภัณฑ์ของบริษัทมีดังนี้

1. โครงเหล็กเสาสายส่งไฟฟ้าแรงสูง เป็นเสาโครงเหล็กชุบสังกะสี
ผลิตตามความต้องการของลูกค้า
เพื่อใช้ในโครงการสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย
และการไฟฟ้าส่วนภูมิภาค เพื่อรองรับสายไฟฟ้าขนาดแรงดันไฟฟ้าตั้งแต่ 115 kV.- 500 kV.
จากโรงไฟฟ้าถึงสถานีไฟฟ้าย่อยก่อนที่จะส่งต่อไปถึงสถานที่ผู้ใช้งานในเขตชุมชน
โดยใช้เสาคอนกรีตต่อไป

2. โครงเหล็กเสาโทรคมนาคม เป็นเสาโครงเหล็กเพื่อรองรับอุปกรณ์สื่อสารในระบบโทรคมนาคม
มีความสูงตั้งแต่ 20 เมตร ถึงมากกว่า 100 เมตร ผลิตตามความต้องการของลูกค้า
ซึ่งจะกำหนดให้มีการออกแบบในรายละเอียด
และให้มีการทดลองประกอบก่อนที่จะผลิตเพื่อการส่งมอบโครงเหล็ก

3. เสาโครงเหล็กสถานีไฟฟ้าย่อย เป็นเสาโครงเหล็กที่รองรับอุปกรณ์ไฟฟ้าในสถานีไฟฟ้าย่อย
เพื่อรองรับอุปกรณ์ไฟฟ้า เช่น disconnecting switches, Lighting arrestors,
capacitors และ ฯลฯ และเป็นเสาขนาดเล็กไม่สูงมากนัก

4. โครงสร้างเหล็กทั่วไป เป็นงานโครงเหล็กที่ใช้ในกิจการก่อสร้างทั่วไปต่างๆ เช่น
หลังคาโครงเหล็ก โครงสร้างโครงเหล็กของอาคารและโรงงาน โครงเหล็กป้ายโฆษณา ทางเดิน
รั้ว นั่งร้าน ฯลฯ

5. การบริการชุบสังกะสี เป็นบริการให้ลูกค้าทั่วไปที่มีผลิตภัณฑ์โครงเหล็กของตนเอง
แต่ต้องการให้มีการชุบสังกะสี เพื่อให้ผลิตภัณฑ์คงทนต่อการเกิดสนิม ผลิตภัณฑ์ของลูกค้าดังกล่าวได้แก่
ตระแกรง ท่อเหล็ก รางรับสายไฟ ฯลฯ

6. การจัดจำหน่ายสินค้าอุตสาหกรรม ซึ่งได้แก่อุปกรณ์ส่งกำลังประเภท โซ่ เฟือง
มอเตอร์และเกียร์ต่างๆ
ผลิตภัณฑ์ส่งกำลังที่จัดจำหน่ายเป็นผลิตภัณฑ์ที่มีคุณภาพสูงนำเข้ามาจากต่างประเทศ

การดำเนินงานของบริษัทผ่านการรับรองระบบคุณภาพมาตรฐาน ISO 9001:2008 จากบริษัท
เอสจีเอส (ประเทศไทย) จำกัด และผลิตภัณฑ์ที่ผลิตซึ่งได้แก่
โครงสร้างเหล็กเสาสายส่งไฟฟ้าแรงสูง โครงสร้างเหล็กเสาโทรคมนาคม
โครงสร้างเหล็กสถานีไฟฟ้าย่อย
ก็เป็นผลิตภัณฑ์ที่ได้รับการขึ้นบัญชีผลิตภัณฑ์ที่ได้รับการจดทะเบียนจากสำนักงานมาตรฐานผลิตภัณฑ์อุตสาหกรรม
ซึ่งเป็นผลให้ลูกค้ามีความมั่นใจในด้านคุณภาพเป็นอย่างดี
รวมทั้งอาศัยข้อได้เปรียบในการผลิตสินค้าที่มีคุณภาพที่ใช้งานในการก่อสร้างโรงงานหรืออาคารเข้าดำเนินงานในตลาดโครงสร้างเหล็กทั่วไป

2.2 การตลาดและการแข่งขัน

ประเภทลูกค้าและกลุ่มลูกค้าเป้าหมาย

บริษัทจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มผู้รับเหมาก่อสร้างจากต่างประเทศและในประเทศ ซึ่งรับงานจากหน่วยงานรัฐวิสาหกิจ

2.  หน่วยงานภาครัฐและรัฐวิสาหกิจ เช่น การไฟฟ้าฝ่ายผลิตแห่งประเทศไทย และการไฟฟ้า
    ส่วนภูมิภาค

3.  ลูกค้ารายย่อย
    ในส่วนของการขายสินค้าอุตสาหกรรมและการรับประกอบและติดตั้งโครงเหล็กทั่วไป

4.  การให้บริการรับชุบสังกะสี
    บริการรับชุบสังกะสีให้กับลูกค้าซึ่งเป็นเอกชนทั่วไปซึ่งผลิตภัณฑ์ของลูกค้ามีข้อกำหนดที่จะต้องชุบสังกะสี

5.  จำหน่ายผลิตภัณฑ์สินค้าอุตสาหกรรม เช่น โซ่ เฟือง มอเตอร์และเกียร์
    สำหรับใช้ในโรงงานอุตสาหกรรมทั่วไป
    ซึ่งผลิตภัณฑ์ที่บริษัทนำมาจำหน่ายเป็นสินค้านำเข้ามาจากต่างประเทศ ยี่ห้อ RENOLD และ
    ARNOLD ซึ่งมีชื่อเสียง และมีคุณภาพสูงเป็นที่ยอมรับกันทั่วไป ในต่างประเทศ

  - กลยุทธ์ด้านผลิตภัณฑ์และบริการ

1.1 ผลิตสินค้าที่มีคุณภาพและเป็นไปตามมาตรฐาน

ในช่วงระยะเวลากว่า 40 ปีในการดำเนินธุรกิจที่ผ่านมา บริษัทมุ่งมั่นที่จะเป็นผู้นำในคุณภาพผลิตภัณฑ์
และรักษาคุณภาพการให้บริการก่อนและหลังการขายโดยให้ความสำคัญกับการอบรมและพัฒนาบุคลากรของบริษัทให้ตระหนักถึงความสำคัญของความพึงพอใจของลูกค้าเป็นสำคัญ
ทำให้บริษัทมีทีมงานที่มีความเชี่ยวชาญ และมีประสิทธิภาพในการดำเนินธุรกิจมาโดยตลอด
อีกทั้งบริษัทมีความสัมพันธ์ที่ดี และใกล้ชิดกับลูกค้าเป็นอย่างมาก
จนทำให้บริษัทได้รับงานอย่างต่อเนื่องมาโดยตลอด
บริษัทจึงมุ่งเน้นการผลิตสินค้าที่มีคุณภาพและเป็นไปตามมาตรฐานที่เป็นที่ยอมรับกันโดยทั่วไป
โดยการออกแบบผลิตภัณฑ์ด้วยระบบคอมพิวเตอร์ที่ทันสมัย
การคัดเลือกวัตถุดิบที่มีคุณภาพจากผู้ผลิตที่น่าเชื่อถือ
ผ่านกระบวนการผลิตด้วยเครื่องจักรที่มีเทคโนโลยีทันสมัย
และมีการตรวจสอบรวมทั้งควบคุมคุณภาพทุกขั้นตอนตามมาตรฐานอุตสาหกรรมและมาตรฐาน
ISO9001:2008 ซึ่งเป็นการสร้างความเชื่อมั่นให้กับลูกค้าในการสั่งซื้อสินค้าของบริษัท

1.2 การส่งมอบสินค้าที่ตรงต่อเวลาและเชื่อถือได้

บริษัทเป็นผู้ผลิตและจำหน่ายเสาโครงเหล็กชุบสังกะสีต่างๆ
โดยทีมงานวิศวกรของบริษัทจะศึกษาความต้องการและเสนอโครงสร้างเหล็กที่เหมาะสมให้แก่ลูกค้าแต่ละราย
ตลอดจนการให้บริการคำปรึกษา ออกแบบ คัดเลือก จัดหา
และทดสอบสินค้าให้กับลูกค้าทั้งที่เป็นหน่วยงานรัฐวิสาหกิจ และเอกชน
งานส่วนใหญ่จะมีลักษณะเป็นงานโครงการซึ่งทำเป็นสัญญาซื้อขายโดยมีโครงการขนาดเล็กตั้งแต่สิบล้านบาทจนถึงโครงการขนาดใหญ่ที่มีมูลค่าร้อยล้านบาทขึ้นไป
โดยมีระยะเวลาการดำเนินโครงการตั้งแต่ 6 เดือน ถึง 2 ปี ทั้งนี้
การส่งมอบผลิตภัณฑ์ให้ตรงตามกำหนดเวลาเป็นสิ่งที่สำคัญในการประกอบธุรกิจของบริษัท
เนื่องจากลูกค้าของบริษัทจะมีกำหนดระยะเวลาที่ต้องส่งมอบงานอย่างชัดเจน
ซึ่งตลอดระยะเวลาที่ผ่านมา บริษัทสามารถส่งมอบผลิตภัณฑ์ได้ตรงตามกำหนดเวลา
โดยเป็นผลมาจากนโยบายการสำรองสินค้า และกระบวนการผลิตที่รวดเร็วของบริษัท

- กลยุทธ์ด้านราคา

บริษัทมีนโยบายกำหนดราคาที่สามารถแข่งขันได้ในธุรกิจ โดยมุ่งเน้นการบริหารต้นทุนที่มีประสิทธิภาพ
เพื่อลดอัตราการสูญเสียจากการผลิตให้น้อยที่สุด
ทำให้บริษัทสามารถกำหนดราคาขายที่สามารถแข่งขันได้ในธุรกิจ ปัจจุบัน
บริษัทมีนโยบายการกำหนดราคาผลิตภัณฑ์โดยบวกเพิ่มกำไรส่วนต่างจากต้นทุน
ซึ่งมีปัจจัยที่นำมาพิจารณากำหนดราคาประกอบด้วย ราคาวัตถุดิบ อุปกรณ์ ส่วนประกอบต่างๆ
ที่ใช้ในการผลิต ความยากง่ายของผลิตภัณฑ์ ช่วงเวลาที่เสนอราคา จำนวนและปริมาณงาน
กำลังการผลิต พร้อมทั้งพิจารณาประวัติลูกค้าแต่ละรายที่เคยมีธุรกรรมร่วมกัน

  บริษัทมีการจำหน่ายและช่องทางในการจำหน่ายตามผลิตภัณฑ์ในแต่ละกลุ่มดังนี้

(1) เสาโครงเหล็กไฟฟ้าแรงสูง

-   จำหน่ายให้กับผู้รับเหมาก่อสร้างทั้งในประเทศและต่างประเทศที่รับงานโครงการก่อสร้างสายส่งไฟฟ้าแรงสูงให้กับการไฟฟ้าฝ่ายผลิตแห่งประเทศไทย
    และการไฟฟ้าส่วนภูมิภาค

-   จำหน่ายโดยตรงให้กับการไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค
    เมื่อมีการกำหนดให้มีการประมูลตรงกับผู้ผลิต

(2) เสาโครงเหล็กโทรคมนาคม

จำหน่ายให้กับบริษัทเอกชนซึ่งเป็นผู้รับเหมาก่อสร้างหลักให้กับบริษัทผู้ซื้อที่ได้รับสัมปทานให้ดำเนินการเครือข่ายระบบโทรคมนาคมจากการสื่อสารแห่งประเทศไทย
และองค์การโทรศัพท์แห่งประเทศไทย เช่น AIS, DTAC, TRUEMOVE, TOT , CAT

(3) เสาโครงเหล็กสถานีไฟฟ้าย่อย

จำหน่ายให้กับผู้รับเหมาก่อสร้างสถานีไฟฟ้าย่อย ให้กับหน่วยงานรัฐวิสาหกิจ หรือเอกชน

เนื่องจากบริษัทดำเนินการทำธุรกิจประเภทนี้อย่างต่อเนื่องมาเป็นระยะเวลายาวนานจึงมีฐานลูกค้า
ที่มั่นคงและมีความสัมพันธ์ที่ดีต่อกันโดยตลอด

(4) โครงเหล็กทั่วไป

จำหน่ายให้กับบริษัทเอกชนทั่วไป ซึ่งเป็นผู้รับเหมาติดตั้งงานโครงเหล็กหลังคา
โครงเหล็กอาคารหรือโรงงาน โครงเหล็กป้ายโฆษณา หรือโครงเหล็กรั้วและทางเดิน ฯลฯ

  - กลยุทธ์ด้านการจำหน่ายและช่องทางการจำหน่าย

บริษัทสามารถแบ่งช่องทางการจัดจำหน่ายให้แต่ละกลุ่มและแต่ละชนิดงานได้จำนวน 2 ช่องทาง
เพื่อให้สามารถเข้าถึงความต้องการของลูกค้าได้อย่างมีประสิทธิภาพ ซึ่งได้แก่

1) การรับงานโดยการเป็นผู้รับเหมาย่อย จากผู้รับเหมาหลักที่ชนะการประมูลงาน
โดยส่วนใหญ่เป็นงานเสาโครงเหล็กสายส่งไฟฟ้าแรงสูงและเสาโครงเหล็กโทรคมนาคม ซึ่งที่ผ่านมา
บริษัทได้รับงานเสาโครงเหล็กสายส่งไฟฟ้าแรงสูงที่มีมูลค่างานสูงจากบริษัท J-POWER SYSTEMS
CORPORATION บริษัท ไทยซูมิเดนเอ็นยิเนียริ่งแอนด์คอนสตรัคชั่น จำกัด และ บมจ. ล็อกซเลย์
และรับงานเสาโครงเหล็กโทรคมนาคมจากบริษัท บีบี เทคโนโลยี จำกัด (รับทำงานให้กับ บมจ.
โทเทิ่ล แอ็คเซ็ส คอมมูนิเคชั่น) บริษัท ไวร์เออ แอนด์ ไวร์เลส จำกัด (รับทำงานให้กับ บมจ.
ทรู คอร์ปอเรชั่น) และบริษัท อิตาเลียนไทย ดีเวล๊อปเมนต์ จำกัด (มหาชน) (รับทำงานให้กับ
บมจ. ทีโอที)

2)
การเข้าร่วมประมูลโครงการโดยตรงเพื่อเป็นผู้รับจ้างเหมาหลักของโครงการโดยส่วนใหญ่เป็นงานเสาโครงเหล็กสถานีไฟฟ้าย่อย
ซึ่งบางครั้งกฟผ. กฟภ. และกฟน.
บางครั้งจะเปิดโอกาสให้ผู้ผลิตสินค้าสามารถเข้าไปประมูลงานได้โดยตรง ทั้งนี้
ปัจจุบันบริษัทมีนโยบายมุ่งเน้นที่จะเข้าประมูลงานด้วยบริษัทเองเพื่อความคล่องในการดำเนินงานและการประสานงาน
อีกทั้งยังเป็นการเพิ่มประวัติในการประมูลงานของบริษัท

- กลยุทธ์การส่งเสริมการขาย

บริษัทเน้นกลยุทธ์การส่งเสริมการขายสำหรับการเปิดการขายให้กับลูกค้ารายใหม่หรือสินค้าที่ผลิตและออกแบบใหม่ในลักษณะทำหน้าที่เป็นผู้ให้คำปรึกษา
ให้ความรู้และความเข้าใจในตัวผลิตภัณฑ์เพื่อการใช้งานที่ถูกต้องเหมาะสม
โดยมีพนักงานขายที่มีประสบการณ์และมีวิศวกรคอยให้คำแนะนำทางเทคนิคเพื่อให้บรรลุวัตถุประสงค์ของลูกค้า
สำหรับกลยุทธ์การส่งเสริมการขายภายหลังจากเมื่อส่งมอบงานเสร็จแล้ว
บริษัทได้มีการติดตามความพึงพอใจในสินค้าเพื่อสอบถามถึงความสำเร็จของงานและงานโครงการอื่นๆ
ในอนาคต

แนวโน้ม ภาวะอุตสาหกรรมและการแข่งขัน

โครงสร้างอุตสาหกรรมของบริษัท เอื้อวิทยา จำกัด (มหาชน)

อุตสาหกรรมเสาโครงเหล็กไฟฟ้าแรงสูง

อุตสาหกรรมเสาโครงเหล็กไฟฟ้าแรงสูงเป็นไปตามโครงการขยายระบบสายส่งไฟฟ้าของการไฟฟ้า
ฝ่ายผลิตและการไฟฟ้าส่วนภูมิภาค ซึ่งยังคงมีความต้องการสูง
เนื่องจากความต้องการใช้ไฟฟ้าของประเทศ ยังมีการขยายตัวอย่างต่อเนื่อง
ปัจจุบันมีผู้ผลิตเสาโครงเหล็กสายส่งไฟฟ้าขนาดใหญ่ในประเทศจำนวน 5 ราย
โดยบริษัทมีส่วนแบ่งการตลาดในปี 2556 ยังคงเป็นผู้นำในการผลิตและจำหน่าย

ปัจจัยที่จะส่งผลกระทบถึงการดำเนินธุรกิจ

-   ความผันผวนของราคาวัตถุดิบที่ผ่านมามีการปรับตัวราคาเพิ่มขึ้นบ้าง วัตถุดิบที่สำคัญคือเหล็ก
    และสังกะสี ซึ่งราคาเหล็ก และสังกะสีจะผันผวนตามภาวะตลาดโลก โดยในปี 2556
    ราคาวัตถุดิบ ไม่เพิ่มขึ้นสูงมากกว่าปีก่อน จึงทำให้ไม่มีผลกระทบต่อต้นทุนการผลิต

-   คู่แข่งรายใหม่ เนื่องจากอุตสาหกรรมโครงสร้างเสาสายส่งไฟฟ้าแรงสูง
    ยังมีความต้องการสูงอยู่ จึงคาดว่าจะมีคู่แข่งรายใหม่ในอนาคตอันใกล้นี้
    ซึ่งจะเป็นผลให้เกิดการแข่งขันเพิ่มขึ้น แต่ในขณะเดียวกัน
    ผู้ผลิตเดิมก็ได้ให้ความสำคัญในการหาตลาดต่างประเทศ
    ดังนั้นจึงคาดว่าผลกระทบของผู้ผลิตรายใหม่ยังไม่รุนแรง

ความต้องการโครงเหล็กสายส่งไฟฟ้าแรงสูง

ความต้องการโครงเหล็กสายส่งไฟฟ้าแรงสูงในประเทศยังคงสูงอยู่ประมาณเฉลี่ยปีละ 30,000 ตัน
และคาดว่าจะอยู่ในระดับใกล้เคียงกันหรือลดลงไปบ้างเพียงเล็กน้อยต่อไปอีก 5 – 10 ปี

อุตสาหกรรมเสาโทรคมนาคม

อุตสาหกรรมเสาโครงเหล็กโทรคมนาคมยังคงมีความต้องการสูงอยู่อีกพอสมควร
เนื่องจากภายในประเทศยังคงต้องลงทุนติดตั้งเครือข่ายระบบโทรคมนาคม เพื่อรองรับระบบ 3G
แม้ว่าปัจจุบันได้มีการติดตั้งจำนวนพอสมควรแล้วก็ตาม
รวมทั้งประเทศเพื่อนบ้านกำลังมีการขยายตัวเพื่อรองรับการพัฒนาในด้านนี้อย่างมาก
ดังนั้นจึงคาดว่าในระยะใกล้นี้ตลาดด้านเสาโทรคมนาคม จะยังมีปริมาณที่สูงอยู่
ในส่วนของบริษัทจะมีผลิตภัณฑ์สำหรับเสาโครงเหล็กโทรคมนาคมทุกชนิด

ปัจจัยที่จะส่งผลกระทบถึงการดำเนินการธุรกิจ

ความผันผวนของราคาวัตถุดิบที่ผ่านมามีการปรับตัวราคาเพิ่มขึ้นบ้าง วัตถุดิบที่สำคัญคือเหล็ก
และสังกะสี จะผันผวนสูงตามภาวะตลาดโลก โดยในปี 2556
นี้ราคาวัตถุดิบมีราคาไม่สูงกว่าปีก่อนมาก ทำให้ไม่มีผลกระทบต่อต้นทุนการผลิตของบริษัท

ความต้องการเสาโทรคมนาคม

ความต้องการเสาโทรคมนาคมในประเทศยังคงมีความต้องการต่อเนื่องจาก ในปี 2556
เพื่อรองรับระบบ 3G รวมทั้งจะมีตลาดจากต่างประเทศเพิ่มขึ้น

อุตสาหกรรมเสาโครงเหล็กสถานีไฟฟ้าย่อย

ในการก่อสร้างสถานีไฟฟ้าย่อยจำเป็นจะต้องออกแบบโครงเหล็กสำหรับรองรับอุปกรณ์ไฟฟ้าต่าง ๆ
เช่น circuit, breakers, disconnecting switches, lighting arresters
ที่จำเป็นต้องใช้ในสถานีไฟฟ้าย่อย

ความต้องการโครงเหล็กสถานีไฟฟ้าย่อย

ความต้องการโครงเหล็กสถานีไฟฟ้าย่อยจะขึ้นอยู่กับการขยายระบบส่งของการไฟฟ้าฝ่ายผลิต และ
การไฟฟ้าส่วนภูมิภาค และหากมีโรงงานอุตสาหกรรมขนาดใหญ่เกิดขึ้นและมีความต้องการไฟฟ้าสูง
ก็มี ความจำเป็นที่จะต้องมีสถานีไฟฟ้าย่อยควบคู่กันไปด้วย
ในส่วนของบริษัทคาดว่ายังเป็นผู้นำในการผลิตและจำหน่าย
และคาดว่าความต้องการในระยะต่อไปอยู่ประมาณ 3,000-5,000 ตัน/ปี

อุตสาหกรรมเสาโครงเหล็กทั่วไป

ในการดำเนินงานโครงเหล็กทั่วไป
บริษัทอาศัยเน้นการออกแบบหรือใช้แบบงานที่ตรงตามความต้องการของลูกค้า โดยเน้นคุณสมบัติ
ขนาด และรูปแบบที่เหมาะสมกับโครงการก่อสร้างแต่ละแห่ง

ความต้องการโครงเหล็กทั่วไป

โดยความต้องการโครงเหล็กทั่วไปจะมีเพิ่มขึ้นในระยะต่อไปอย่างต่อเนื่องตามทิศทางของอุตสาหกรรมเหล็ก
โดยเฉพาะในส่วนของการก่อสร้าง ซึ่งใช้แทนผลิตภัณฑ์คอนกรีตหรืออื่นๆ

การบริการชุบสังกะสี

แนวโน้มของผลิตภัณฑ์เหล็กที่มีข้อกำหนดให้มีการชุบสังกะสีเพื่อป้องกันการผุกร่อนที่มีเพิ่มขึ้น
ตลอดเวลา และคาดว่ายังคงเพิ่มขึ้นต่อไปอีกนานในอนาคต
จากแนวโน้มที่เห็นได้จากประเทศที่พัฒนาแล้ว
เนื่องจากบริษัทให้บริการชุบสังกะสีแก่ลูกค้ารายย่อยทั่วไปเป็นการเสริมเท่านั้น

อุปกรณ์สินค้าอุตสาหกรรม

บริษัทจัดจำหน่ายสินค้าอุตสาหกรรมในกลุ่มประเภทอุปกรณ์ส่งกำลัง เช่น โซ่ เฟือง เกียร์
และมอเตอร์ โดยเน้นสำหรับสินค้ายี่ห้อ RENOLDS ซึ่งเป็นสินค้าที่มีคุณภาพสูง
แต่ในด้านการแข่งขันในตลาดจะเป็นการแข่งขันในด้านการส่งมอบงานให้ได้ในระยะเวลาอันรวดเร็ว
ซึ่งจะเป็นตัวแปรที่สำคัญในการแข่งขัน

2.3 การจัดหาผลิตภัณฑ์หรือบริการ

2.3.1 กำลังการผลิตและปริมาณการผลิต

บริษัทมีโรงงานตั้งอยู่เลขที่ 247 ถนนร่มเกล้า แขวงแสนแสบ เขตมีนบุรี กรุงเทพมหานคร เพียง
แห่งเดียว และมีกำลังการผลิตรวมประมาณ 24,000 ตันต่อปี

ทั้งนี้ในปี 2556 นั้น บริษัทมีกำลังการผลิตจริงเฉลี่ยประมาณ ร้อยละ 65-70 ของกำลังการผลิตรวม

กำลังการผลิต

บริษัทมีกำลังการผลิตเต็มที่ และปริมาณการผลิตจริง ดังนี้

+-----------------+----------+-------+-----+------+-----+-----+------+
| ผลิตภัณฑ์          | กำลังกา   | ปริมา  |     |      |     |     |      |
|                 | รผลิตเต็มที่ | ณการผ |     |      |     |     |      |
|                 |          | ลิตจริง |     |      |     |     |      |
|                 | (ตัน/ปี)   | (     |     |      |     |     |      |
|                 |          | ตัน/ปี) |     |      |     |     |      |
+=================+==========+=======+=====+======+=====+=====+======+
|                 |          | ปี     |     | ปี    |     | ปี   |      |
|                 |          | 2554  |     | 2555 |     | 2   |      |
|                 |          |       |     |      |     | 556 |      |
+-----------------+----------+-------+-----+------+-----+-----+------+
|                 |          | ตัน    | ร้อย | ตัน   | ร้อย | ตัน  | ร    |
|                 |          |       |     |      |     |     | ้อยละ |
|                 |          |       | ละ  |      | ละ  |     |      |
+-----------------+----------+-------+-----+------+-----+-----+------+
| งานเสาโครงเหล็ก  | 24,000   | 1     | 45  | 13   | 54  | 16, | 6    |
|                 |          | 0,982 | .76 | ,036 | .32 | 718 | 9.66 |
+-----------------+----------+-------+-----+------+-----+-----+------+
| งานชุบสังกะสี      | 24,000   | 9,293 | 38  | 8    | 33  | 13, | 5    |
|                 |          |       | .72 | ,152 | .97 | 442 | 6.01 |
+-----------------+----------+-------+-----+------+-----+-----+------+
| งานจ้างชุบภายนอก  |          | 2,104 | 8   | 2    | 9   | 2,  | 8.48 |
|                 |          |       | .77 | ,384 | .93 | 035 |      |
+-----------------+----------+-------+-----+------+-----+-----+------+

2.3.2 วัตถุดิบและชนิดของวัตถุดิบ

งานเสาโครงเหล็กชุบสังกะสี

การบริหารสินค้าคงคลังอย่างมีประสิทธิภาพถือว่าเป็นปัจจัยสำคัญในการประกอบธุรกิจผลิตเสาโครงเหล็กชุบสังกะสีและถือเป็นปัจจัยสำคัญในการแข่งขัน
ซึ่งการที่บริษัทสามารถรักษาความสามารถในการแข่งขันไว้ได้เนื่องจากบริษัทมีสินค้าคงคลังมากเพียงพอและเป็นที่ต้องการของตลาด
ซึ่งส่งผลให้บริษัทสามารถจัดส่งสินค้าให้กับลูกค้าได้ตรงตามเวลาที่ต้องการ
บริษัทมีนโยบายควบคุมระดับสินค้าคงคลังให้เหมาะสมและเพียงพอสามารถรองรับความต้องการของลูกค้าได้อย่างทันท่วงที
ทั้งนี้บริษัทสั่งซื้อวัตถุดิบหลัก ได้แก่ เหล็ก สังกะสี และวัตถุดิบอื่นๆ จากผู้ผลิตในประเทศทั้งจำนวน

ปัจจุบัน บริษัทได้มีการสั่งซื้อวัตถุดิบประเภทเหล็กจากผู้จัดจำหน่ายจำนวนไม่น้อยกว่า 5 ราย
อย่างไรก็ตาม
โดยบริษัทสามารถจัดหาปริมาณเหล็กและประเภทของเหล็กได้ตามบริษัทต้องการและราคาซื้อที่เหมาะสมโดยใช้การเปรียบเทียบราคา
มาโดยตลอด นอกจากนั้น ในแต่ละปีบริษัทได้จัดซื้อสังกะสีทั้งหมดมาจากบริษัท ผาแดงอินดัสทรี จำกัด
(มหาชน) ซึ่งเป็นผู้ผลิตสังกะสีเพียงรายเดียวของประเทศ อย่างไรก็ตาม
ในกรณีที่ปริมาณสังกะสีภายในประเทศขาดแคลน บริษัทสามารถสั่งซื้อสังกะสีมาจากต่างประเทศได้

บริษัทมีการสั่งซื้อวัตถุดิบจากผู้จัดจำหน่ายภายในประเทศ
โดยมีนโยบายการสั่งซื้อวัตถุดิบล่วงหน้าบางส่วนเพื่อให้ได้วัตถุดิบในปริมาณที่เพียงพอและมีคุณภาพตรงตามความต้องการและประโยชน์ใช้สอยของลูกค้า
นอกจากนั้นบริษัทมีระบบการบริหารและการจัดการสินค้าคงคลังอย่างมีประสิทธิภาพ
ซึ่งครอบคลุมถึงการพิจารณาคัดเลือกผู้จัดจำหน่ายวัตถุดิบที่มีความน่าเชื่อถือทั้งในด้านคุณภาพของวัตถุดิบ
และการส่งมอบงานที่ตรงต่อเวลา เป็นผลให้บริษัทไม่มีอุปสรรคปัญหาในการส่งมอบสินค้าล่าช้า

วัตถุดิบหลักที่ใช้ในการผลิตคือ เหล็กและสังกะสี มีรายละเอียดดังนี้

(1) เหล็กฉากขาเท่ากัน ชั้นคุณภาพ SS400 ขนาดตั้งแต่ L40x40x3 ถึง L200x200x20

(2) เหล็กฉากขาเท่ากัน ชั้นคุณภาพ SS540 ขนาดตั้งแต่ L75x75x6 ถึง L250x250x35

(3) สังกะสี ความบริสุทธิ์ 99.99%

ด้วยข้อกำหนดของสินค้าและมาตรฐานสินค้าบริษัทจึงใช้วัตถุดิบที่ผลิตในประเทศเกือบทั้งหมด

สินค้าอุตสาหกรรม

บริษัทได้นำเข้าสินค้าอุตสาหกรรมเกือบทั้งหมดมาจากประเทศอังกฤษ และประเทศเยอรมัน
ซึ่งบริษัทมีการบริหารสินค้าคงคลังโดยติดตามความเคลื่อนไหวของข้อมูลสถิติการสั่งซื้อย้อนหลังเพื่อที่จะสามารถประมาณความต้องการของตลาดได้และจัดหาระดับสินค้าคงคลังที่เหมาะสมในแต่ละช่วงเวลา
ทั้งนี้ บริษัทได้แบ่งประเภทการบริหารสินค้าคงคลังได้ออกเป็น 2 กลุ่มหลักดังนี้

(1) สินค้าหมุนเวียนเร็วหรือกลุ่มที่ถูกสั่งซื้อเป็นประจำ เป็นกลุ่มที่ตลาดมีความต้องการสูง
และผู้ซื้อต้องใช้สินค้าทันทีหลังจากบริษัทได้ทำการสั่งซื้อสินค้า
ทำให้บริษัทต้องมีสินค้าคงคลังสำรองมากเพียงพอและพร้อมส่งตลอดเวลา ซึ่งประกอบด้วยผลิตภัณฑ์โซ่
ข้อต่อโซ่ เป็นต้น

(2) สินค้าปกติหรือกลุ่มที่ถูกสั่งซื้อไม่บ่อยครั้ง เป็นสินค้าที่มีมูลค่าสูง และผู้ซื้อสามารถรอสินค้าได้
ทำให้บริษัทไม่จำเป็นต้องสำรองสินค้าคงคลังเป็นจำนวนมาก ซึ่งประกอบด้วยเฟือง และ COUPLING
เป็นต้น

กระบวนการผลิตที่มีผลกระทบต่อสิ่งแวดล้อม

ผลกระทบต่อสิ่งแวดล้อมจากกระบวนการผลิตของโรงงาน เป็นเช่นเดียวกันกับโรงงานอื่นๆ
ที่มีลักษณะการดำเนินการผลิตเช่นเดียวกับบริษัท
ซึ่งบริษัทได้จัดให้มีการป้องกันผลกระทบด้านสิ่งแวดล้อม ในด้านมลภาวะทางอากาศ น้ำ
และจากขยะและของเสียอุตสาหกรรม โดยมีผลการตรวจวัดมลภาวะอากาศดังนี้

  --------------- ----------- -------------- -------------- --------------
  Monitories      Parameter   ระบบบำบัด       ค่ามาตรฐาน      ค่าที่วัดได้

  1. Air Emission HCI         Scrubber       <200 mg / m3   10.64 mg / m3

  2. Working Area HCI                        <5 ppm         0.247 ppm

  3. Sound level                             <90 db(A)      71.5 db(A)
  --------------- ----------- -------------- -------------- --------------

ในส่วนของระบบน้ำเสียจากการผลิตมีผลการวัดดังนี้

  --------------------------------- ------------------ -------------------
  Parameter                         ค่ามาตรฐาน          ค่าที่วัดได้

  1. PH                             5.5 – 9.0          7.72

  2. Total Suspended Solids (TSS)   < 50 mg / l        16

  3. Total Dissolved Solid (TDS)    < 3,000 mg / l     1,720

  4. Chemical Oxygen Demand (COD)   < 120 mg / l       58

  5. Zinc                           < 5 mg / l         1.698
  --------------------------------- ------------------ -------------------

หมายเหตุ

1.  วันที่เก็บตัวอย่าง คือวันที่ 26 กันยายน 2556

2. ไม่มีการระบายน้ำเสียสู่ภายนอกโรงงาน

ในส่วนของขยะและของเสียอุตสาหกรรมต่างๆ ที่เกิดขึ้นในโรงงาน มีวิธีการกำจัดดังนี้

+-------------------------+--------------------+----------------------+
| กากของเสีย               | วิธีการกำจัด          | บริษัทที่กำจัด            |
+-------------------------+--------------------+----------------------+
| 1. ขยะมูลฝอย             | นำไปคัดแยก ฝังกลบ    | สำนักงานเขตมีนบุรี       |
+-------------------------+--------------------+----------------------+
| 2. เศษลวดและโลหะ        | นำกลับไปหลอมใหม่     | บจก. เหล็กสยามยามาโตะ |
|                         |                    |                      |
|                         |                    | บจก. บุญรอด รีไซเคิล    |
+-------------------------+--------------------+----------------------+
| 3. ตะกอนจากการบำบัดน้ำเสีย | ปรับเสถียรและฝังกลบ   | บมจ.                 |
|                         |                    | โปรเฟสชั่นแนลเวสต์ฯ     |
+-------------------------+--------------------+----------------------+
| 4. สังกะสีฝุ่นและเม็ด        | Reuse              | บจก. อุทิศ เอ็นเตอร์ไพร์ส |
|                         |                    |                      |
|                         |                    | หจก. สามพรานฟาวน์ดีร์   |
|                         |                    |                      |
|                         |                    | บจก. นวภัทรกิจ         |
|                         |                    |                      |
|                         |                    | หจก. นัฐวุฒิ พาณิชย์      |
+-------------------------+--------------------+----------------------+
| 5. น้ำมันไฮโดรลิคเก่า       | Reuse              | บจก. แซนด์ซอร์         |
+-------------------------+--------------------+----------------------+
| 6. กรดเกลือเสื่อมสภาพ      | แ                  | บจก. อันชิ่ง อินดัสทรี     |
|                         | ปรสภาพนำกลับมาใช้ใหม่ |                      |
+-------------------------+--------------------+----------------------+

ผลกระทบต่อสิ่งแวดล้อม

บริษัทไม่มีข้อพิพาทใดๆ
เกี่ยวกับสิ่งแวดล้อมและไม่มีประวัติการกระทำความผิดตามกฎระเบียบเรื่องสิ่งแวดล้อมกับหน่วยงานภาครัฐ
นอกจากนี้บริษัทได้ปฏิบัติตามระเบียบของกรมโรงงานอุตสาหกรรม อุตสาหกรรมจังหวัด
และข้อกำหนดขององค์การบริหารส่วนตำบล
ซึ่งบริษัทได้ผ่านการตรวจสอบของกรมโรงงานอุตสาหกรรมเป็นประจำทุกปี

2.4 งานที่ยังไม่ส่งมอบ

  ณ วันที่ 31 ธันวาคม 2556 บริษัท
  มีงานโครงการที่อยู่ระหว่างดำเนินการและคาดว่าจะส่งมอบงานทั้งหมดในปี 2557 มีดังนี้

+------------------------------+-----------------+--------------------+
| ชื่อโครงการ                    | ปริมาณงาน        | มูลค่างานที่ยัง         |
|                              |                 |                    |
|                              | (ตัน)            | ไม่ส่งมอบ            |
|                              |                 |                    |
|                              |                 | (ล้านบาท)           |
+------------------------------+-----------------+--------------------+
| เสาโครงเหล็กไฟฟ้าแรงสูง         | 7,684           | 369.39             |
+------------------------------+-----------------+--------------------+
| เสาโทรคมนาคม                 | 219             | 10.96              |
+------------------------------+-----------------+--------------------+
| งานสถานีไฟฟ้าย่อย               | 260             | 13.87              |
+------------------------------+-----------------+--------------------+
| งานโครงเหล็กทั่วไป              | 251             | 5.84               |
+------------------------------+-----------------+--------------------+
| รวม                          | 8,414           | 400.06             |
+------------------------------+-----------------+--------------------+

เป้าหมายการดำเนินธุรกิจของบริษัท

บริษัทมุ่งมั่นที่จะพัฒนาองค์กรและขยายธุรกิจทั้งในและต่างประเทศ
ในด้านที่เกี่ยวข้องกับงานเสาสายส่งไฟฟ้าแรงสูง ,งานเสาโทรคมนาคม
และงานเสาโครงเหล็กสถานีไฟฟ้าย่อย โดยมีเป้าหมายหลักที่จะเป็นผู้ออกแบบ
ผลิตและติดตั้งงานเสาสายส่งไฟฟ้าแรงสูง, งานเสาโทรคมนาคม
และงานเสาโครงเหล็กสถานีไฟฟ้าย่อย แบบครบวงจรตั้งแต่งานออกแบบวิศวกรรม
งานผลิตให้ได้มาตรฐาน ตลอดจนถึงงานติดตั้ง เพื่อส่งมอบให้ผู้ใช้งาน

ความเสี่ยงต่อการดำเนินธุรกิจของบริษัทและบริษัทย่อยและมาตรการบริหารความเสี่ยง

ปัจจัยความเสี่ยงที่สำคัญที่อาจมีผลกระทบต่อการดำเนินงานของบริษัท
และแนวทางในการป้องกันความเสี่ยงดังกล่าว สามารถสรุปได้ดังนี้

1) ความเสี่ยงจากการเปลี่ยนแปลงของราคาวัตถุดิบที่สำคัญ

บริษัทประกอบธุรกิจหลักรับผลิตเสาโครงเหล็ก ประเภท เสาโครงเหล็กสายส่งไฟฟ้าแรงสูง
เสาโครงเหล็กโทรคมนาคม เสาโครงเหล็กสถานีไฟฟ้าย่อย
เสาโครงเหล็กทั่วไปโดยมีวัตถุดิบที่สำคัญ ได้แก่ เหล็ก และสังกะสี เป็นวัตถุดิบสำคัญ
ซึ่งการเคลื่อนไหวของราคาเหล็กและสังกะสีจะมีการเปลี่ยนแปลงตามอุปสงค์และอุปทานของผู้ผลิตเหล็กและสังกะสีและผู้ใช้เหล็กและสังกะสีทั่วโลก
ดังนั้น การเปลี่ยนแปลงของราคาเหล็กและสังกะสีจะส่งผลกระทบต่อต้นทุนของบริษัท

อย่างไรก็ตาม บริษัทมีนโยบายการบริหารความเสี่ยงในเรื่องดังกล่าวดังนี้

(1) การกำหนดราคาขายและกำหนดราคาประมูลงานในโครงการต่างๆ
โดยรักษาส่วนต่างกำไรในระดับที่สามารถจะแข่งขันกับผู้ประกอบการรายอื่นๆ ได้

(2)
บริษัทมีนโยบายติดตามการเปลี่ยนแปลงราคาวัตถุดิบอย่างใกล้ชิดเพื่อประเมินสถานการณ์และแนวโน้มราคาวัตถุดิบเพื่อนำมาประกอบการพิจารณาตัดสินใจกำหนดราคารับจ้างผลิตเสาโครงเหล็ก
และวางแผนสั่งซื้อและบริหารจัดการวัตถุดิบคงคลังให้มีความเหมาะสม

(3)
บริษัทได้พัฒนาปรับปรุงการบริหารการผลิตอย่างต่อเนื่องเพื่อควบคุมต้นทุนการผลิตให้อยู่ในระดับที่เหมาะสม

(4) บริษัทมีนโยบายรักษาความสัมพันธ์อันดีกับลูกค้าของบริษัท
ทำให้บริษัทสามารถเจรจาต่อรองกับลูกค้าบางรายเพื่อขอปรับราคาจำหน่ายให้สอดคล้องกับการเปลี่ยนแปลงของราคาวัตถุดิบ
ในกรณีที่เกิดการเปลี่ยนแปลงราคาวัตถุดิบ

(5)
บริษัทมีการติดตามดูแลผลิตภัณฑ์ที่ได้จำหน่ายไปแล้วรวมทั้งการติดตามปัญหาที่เกิดขึ้นเพื่อนำมาปรับปรุงการทำงานให้ดีขึ้นอยู่ตลอดเวลา
ส่งผลให้ลูกค้ามีความพึงพอใจในด้านคุณภาพและการบริการหลังการขายเพิ่มมากขึ้นทำให้บริษัทสามารถกำหนดราคาขายในระดับที่เหมาะสมได้

2) ความเสี่ยงจากการจัดหาวัตถุดิบและพึ่งพิงผู้จัดจำหน่ายวัตถุดิบที่สำคัญ

บริษัทซื้อวัตถุดิบหลักเกือบทั้งหมดจากผู้จำหน่ายภายในประเทศ
บริษัทจึงมีความเสี่ยงจากการอาจขาดแคลนวัตถุดิบในกรณีที่ผู้จัดจำหน่าย
ไม่สามารถจัดส่งวัตถุดิบให้แก่บริษัทได้ตามกำหนด
และบริษัทไม่สามารถจัดหาวัตถุดิบจากแหล่งอื่นเข้ามาทดแทนได้ทันแผนการผลิตสินค้าตามที่ได้รับคำสั่งจากลูกค้า

อย่างไรก็ตาม บริษัทได้มีการติดตามประเมินสถานการณ์โดยใกล้ชิด
และมีการวางแผนการสั่งซื้อวัตถุดิบล่วงหน้า
ประกอบกับบริษัทสั่งซื้อวัตถุดิบจากผู้จัดจำหน่ายดังกล่าวเป็นเวลานานและไม่เคยมีการค้างชำระค่าสินค้า

ส่งผลให้บริษัทมีความสัมพันธ์ที่ดีกับผู้จัดจำหน่ายวัตถุดิบที่สำคัญ
และจากการดำเนินงานของบริษัทในอดีตที่ผ่านมา บริษัทยังไม่เคยประสบปัญหาขาดแคลนวัตถุดิบ
ทำให้บริษัทเชื่อมั่นว่าจะไม่ได้รับผลกระทบหรือความเสียหายใดๆ
ในการสั่งซื้อวัตถุดิบจากผู้จัดจำหน่ายวัตถุดิบดังกล่าว นอกจากนี้
บริษัทมีทางเลือกในการซื้อวัตถุดิบที่สำคัญดังกล่าวจากผู้จัดจำหน่ายวัตถุดิบรายอื่น

3) ความเสี่ยงจากการพึ่งพิงลูกค้า

บริษัทประกอบธุรกิจรับผลิตเสาโครงเหล็กประเภทเสาโครงเหล็กสายส่งไฟฟ้าแรงสูง
เสาโครงเหล็กโทรคมนาคม เสาโครงเหล็กสถานีไฟฟ้าย่อย งานโครงเหล็กทั่วไป
และจำหน่ายสินค้าอุตสาหกรรมตามความต้องการของลูกค้า
ลูกค้ารายใหญ่ของบริษัทเป็นผู้รับเหมาหลักหรือผู้รับเหมาช่วงจากการไฟฟ้าฝ่ายผลิตแห่งประเทศไทย
การไฟฟ้าส่วนภูมิภาค บมจ. กสท. โทรคมนาคม
บริษัทจึงมีความเสี่ยงจากการพึ่งพิงรายได้หลักจากลูกค้ารายดังกล่าว

อย่างไรก็ตาม บริษัทได้รับคำสั่งซื้อจากลูกค้าอย่างต่อเนื่อง สืบเนื่องจากการที่บริษัทผลิตสินค้า
ได้ตรงกับความต้องการของลูกค้าทั้งในด้านคุณภาพ การส่งมอบที่ตรงเวลา
ราคาขายที่สามารถแข่งขันได้
และบริษัทมีการติดตามดูแลผลิตภัณฑ์ที่ได้จำหน่ายไปแล้วรวมทั้งการติดตามปัญหาที่เกิดขึ้นเพื่อนำมาปรับปรุงการทำงานให้ดีขึ้นอยู่ตลอดเวลา
ส่งผลให้ลูกค้ามีความพึงพอใจในด้านคุณภาพและการบริการหลังการขาย
รวมทั้งบริษัทมีนโยบายในการสร้างความสัมพันธ์ที่ดีกับลูกค้า นอกจากนี้
สินค้าของบริษัทต้องอาศัยความเชี่ยวชาญในการผลิตซึ่งบริษัทมีบุคลากรที่มีประสบการณ์ดังกล่าว

4) ความเสี่ยงจากการให้สินเชื่อลูกค้า

บริษัทมีการให้เครดิตแก่ลูกค้า 30-120 วัน ดังนั้นบริษัทจึงมีความเสี่ยงในการเรียกเก็บหนี้
ซึ่งหากเรียกเก็บหนี้ดังกล่าวไม่ได้หรือไม่ครบตามจำนวนทั้งหมดอาจจะส่งผลกระทบต่อสภาพคล่องและฐานะทางการเงินของบริษัท

อย่างไรก็ตาม บริษัทมีการจัดทำระเบียบปฏิบัติการกำหนดวงเงินสินเชื่อสำหรับลูกค้า
และกำหนดนโยบายการตั้งค่าเผื่อหนี้สงสัยจะสูญโดยประมาณจากผลขาดทุนที่อาจเกิดขึ้นจากการเก็บเงินจากลูกหนี้ไม่ได้
โดยจำนวนค่าเผื่อหนี้สงสัยจะสูญนี้ประมาณขึ้นจากประสบการณ์ในการเก็บเงินในอดีต
และตามสถานะปัจจุบันของลูกหนี้คงค้าง
ทั้งนี้ประเมินค่าเผื่อหนี้สงสัยจะสูญโดยการวิเคราะห์ประวัติการชำระหนี้
และคาดการณ์ศักยภาพและความเสี่ยงในการชำระหนี้ในอนาคต และสำหรับลูกหนี้ที่ค้างชำระเกิน 1
ปี ให้ตั้งสำรองไว้ร้อยละ 100 และดำเนินการติดตามคุณภาพลูกหนี้อย่างสม่ำเสมอ

5) ความเสี่ยงด้านเงินทุนหมุนเวียน

ในการประกอบธุรกิจของบริษัทต้องมีการสำรองวัตถุดิบล่วงหน้าเพื่อใช้ในการผลิตเสาโครงเหล็กและส่งมอบให้แก่ลูกค้าตามสัญญา
ดังนั้น หากบริษัทไม่สามารถบริหารจัดการสินค้าคงเหลือให้หมุนเวียน ในระดับที่

เหมาะสม อาจส่งผลต่อการขาดแคลนเงินทุนหมุนเวียน และส่งผลให้สภาพคล่องของบริษัทลดลง

อย่างไรก็ตาม
บริษัทมีนโยบายวางแผนสำรองวัตถุดิบและสำรองสินค้าคงเหลือโดยพิจารณาให้เหมาะสมกับการเปลี่ยนแปลงของราคาวัตถุดิบ
และปริมาณงานที่จะต้องส่งมอบให้แก่ลูกค้า
ซึ่งในระยะเวลาที่ผ่านมาบริษัทไม่ได้ประสบปัญหาเกี่ยวกับสภาพคล่อง

6) ความเสี่ยงด้านการพึ่งพิงบุคคลากรที่สำคัญ

บริษัทประกอบธุรกิจรับผลิตและจำหน่ายเสาโครงเหล็กชุบสังกะสี
ประเภทเสาโครงเหล็กสายส่งไฟฟ้าแรงสูง เสาโครงเหล็กสถานีไฟฟ้าย่อย
เสาโครงเหล็กโทรคมนาคม งานโครงเหล็กทั่วไป และการให้บริการชุบสังกะสี
ซึ่งต้องอาศัยความเชี่ยวชาญเฉพาะด้านจากวิศวกรที่มีประสบการณ์ในการออกแบบและการผลิต โดย
ณ วันที่ 31 ธันวาคม 2555 บริษัทมีพนักงานในฝ่ายวิศวกรรมจำนวน 23 คน
บริษัทจึงมีความเสี่ยงจากตการพึ่งพิงวิศวกร และผู้ชำนาญการ หากบุคคลากรดังกล่าวลาออก
อาจเกิดการขาดแคลนบุคคลากรที่สำคัญและอาจส่งผลกระทบต่อการดำเนินธุรกิจของบริษัทได้

อย่างไรก็ตาม
บริษัทมีนโยบายให้ความสำคัญกับการรักษาบุคคลากรให้ปฏิบัติงานต่อเนื่องในระยะยาวกับบริษัท
โดยบริษัทมีนโยบายจ่ายค่าตอบแทนให้อยู่ในระดับที่สามารถแข่งขันได้กับบริษัทอื่น ๆ
ที่ประกอบธุรกิจใกล้เคียงกัน นอกจากนี้ บริษัทมีนโยบายพัฒนาบุคคลากรโดยส่งเข้าฝึกอบรม
และส่งไปดูงานต่าง ๆ
รวมทั้งมีนโยบายให้ความสำคัญกับระบบประเมินผลงานให้สอดคล้องกับการปฏิบัติงานและค่าตอบแทนของพนักงาน
ซึ่งที่ผ่านมาบริษัทไม่เคยประสบปัญหาการขาดแคลนวิศวกรและผู้ชำนาญการ

7) ความเสี่ยงด้านแหล่งเงินทุนและอัตราดอกเบี้ย

บริษัท อิมพีเรียลแลนด์ จำกัด ซึ่งเป็นบริษัทย่อย
ดำเนินธุรกิจพัฒนาอสังหาริมทรัพย์เพื่อขายหรือให้เช่า มีความจำเป็นต้องใช้เงินทุนหมุนเวียนสูง
ซึ่งหากบริษัทย่อยประสบปัญหาในการหาแหล่งเงินทุนสนับสนุนทางการเงิน
ก็อาจทำให้โครงการมีปัญหาได้
บริษัทย่อยเตรียมการแก้ไขปัญหาด้วยการขออนุมัติวงเงินสินเชื่อจากธนาคารพาณิชย์ต่างๆ มากขึ้น
เป็นการสำรองเพื่อรองรับการขยายงานของบริษัทย่อย และเพื่อให้บริษัทย่อยมีทางเลือกมากขึ้น

8) ความเสี่ยงจากบริษัทมีผู้ถือหุ้นรายใหญ่ > 50 %

ณ วันที่ 27 ธันวาคม 2556 บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)
ถือหุ้นในบริษัท จำนวน 221,697,130 หุ้น คิดเป็นร้อยละ 57.783 %
ของจำนวนหุ้นที่จำหน่ายได้แล้วทั้งหมดของบริษัท จึงทำให้บริษัท แคปปิทอล เอ็นจิเนียริ่ง เน็ตเวิร์ค
จำกัด (มหาชน) สามารถควบคุมมติส่วนใหญ่ของที่ประชุมผู้ถือหุ้น ยกเว้นเรื่องกฎหมาย
หรือข้อบังคับบริษัทกำหนดต้องให้ได้รับเสียง 3 ใน 4 ของที่ประชุมผู้ถือหุ้น ดังนั้น ผู้ถือหุ้นรายอื่น
จึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

4.1 ทรัพย์สินและกรรมสิทธิ

รายการสินทรัพย์ถาวรของบริษัท ณ 31 ธันวาคม 2556 มีดังต่อไปนี้

+---------------------+---------------------+------------+------------+
| ลักษณะทรัพย์สิน         | ลักษณะกรรมสิทธิ        | มูลค่าสุทธิ    | ภาระผูกพัน   |
|                     |                     |            |            |
|                     |                     | (ล้านบาท)   |            |
+---------------------+---------------------+------------+------------+
|                     |                     |            |            |
+---------------------+---------------------+------------+------------+
| 1. ที่ดิน 3 แปลง       | บริษัท เอื้อวิทยา จำกัด   | 207.43     | ม          |
|                     | (มหาชน)             |            | ีภาระผูกพัน ว |
| จำนวน 29-0-36 ไร่    |                     |            | งเงิน จำนอง |
|                     |                     |            |  เพื่อสินเชื่อ  |
| ที่ตั้ง เลขที่ 247        |                     |            | 170 ล้านบาท |
| ถนนร่มเกล้า           |                     |            |            |
|                     |                     |            |            |
| แขวงแสนแสบ เขตมีนบุรี  |                     |            |            |
|                     |                     |            |            |
| กรุงเทพมหานคร        |                     |            |            |
+---------------------+---------------------+------------+------------+
|                     |                     |            |            |
+---------------------+---------------------+------------+------------+
| 2. อาคาร 11 หลัง     | บริษัท เอื้อวิทยา จำกัด   | 29.34      | มีภาระผูกพัน  |
|                     | (มหาชน)             |            |  วงเงินจำนอ |
| ที่ตั้ง เลขที่ 247        |                     |            | งเพื่อสินเชื่อ  |
| ถนนร่มเกล้า           |                     |            | 170 ล้านบาท |
|                     |                     |            |            |
| แขวงแสนแสบ เขตมีนบุรี  |                     |            |            |
|                     |                     |            |            |
| กรุงเทพมหานคร        |                     |            |            |
+---------------------+---------------------+------------+------------+
| 3. เครื่องจักร         | บริษัท เอื้อวิทยา จำกัด   | 28.59      | ไ          |
| และอุปกรณ์            | (มหาชน)             |            | ม่มีภาระผูกพัน |
+---------------------+---------------------+------------+------------+
| 4. เครื่องใช้สำนักงาน   | บริษัท เอื้อวิทยา จำกัด   | 1.55       | ไ          |
|                     | (มหาชน)             |            | ม่มีภาระผูกพัน |
+---------------------+---------------------+------------+------------+
| 5. ยานพาหนะ         | บริษัท เอื้อวิทยา จำกัด   | -          | ไ          |
|                     | (มหาชน)             |            | ม่มีภาระผูกพัน |
+---------------------+---------------------+------------+------------+
|                     | รวม                 | 266.91     |            |
+---------------------+---------------------+------------+------------+
|                     |                     |            |            |
+---------------------+---------------------+------------+------------+

4.2 นโยบายการลงทุนในบริษัทย่อยหรือบริษัทร่วม

บริษัทมีการขยายการดำเนินธุรกิจ โดยลงทุนในบริษัทย่อยหรือบริษัทร่วม
บริษัทมีนโยบายในการส่งกรรมการของบริษัทเข้าไปเป็นกรรมการของบริษัทย่อยหรือบริษัทร่วม
ดังกล่าวเพื่อร่วมกำหนดนโยบายในการดำเนินงานให้เป็นไปในทิศทางเดียวกันและเอื้อต่อการดำเนินธุรกิจของกลุ่มบริษัท

ทั้งนี้ ในการลงทุนในบริษัทย่อย หรือบริษัทร่วม บริษัทได้รับเงินสนับสนุนเพื่อการลงทุน จากบริษัทใหญ่
โดยบริษัทเข้าลงทุนในบริษัท อิมพีเรียลแลนด์ จำกัด ซึ่งดำเนินธุรกิจพัฒนาอสังหาริมทรัพย์
ในสัดส่วนร้อยละ 99.99 ของทุนจดทะเบียนชำระแล้วของ บริษัท ทั้งนี้การลงทุนในบริษัท
อิมพีเรียลแลนด์ จำกัด นี้ บริษัทได้ส่งผู้บริหารหลักของบริษัท จำนวน 2
ท่านเข้าดำรงตำแหน่งเป็นกรรมการในบริษัทย่อย ด้วย

ณ วันที่ 31 ธันวาคม 2556 บริษัทมีเงินลงทุนในบริษัทย่อยในธุรกิจพัฒนาอสังหาริมทรัพย์ มูลค่ารวม
167.19 ล้านบาท
ซึ่งบริษัทบันทึกเงินลงทุนดังกล่าวเป็นงานโครงการอสังหาริมทรัพย์ระหว่างการพัฒนาในงบการเงินรวม
โดยมีสัดส่วนเงินลงทุนในบริษัทย่อยคิดเป็นร้อยละ 15 ของสินทรัพย์รวมในงบการเงินรวม

5.1 คดีที่อาจมีผลกระทบด้านลบต่อสินทรัพย์ของบริษัทมากกว่าร้อยละ 5 ของส่วนของผู้ถือหุ้น

  - ไม่มี -

5.2 คดีที่กระทบต่อการดำเนินธุรกิจของบริษัทอย่างมีนัยสำคัญ แต่ไม่สามารถประเมินเป็นตัวเลขได้

  - ไม่มี -

5.3 คดีที่มิได้เกิดจากการประกอบธุรกิจโดยปกติของบริษัท

  - ไม่มี -

  6.1 ข้อมูลทั่วไป

  บริษัทใหญ่ :

+--------------------+----+-------------------------------------------+
| ชื่อบริษัท             | :  | บริษัท เอื้อวิทยา จำกัด (มหาชน)                 |
+--------------------+----+-------------------------------------------+
| ลักษณะการประกอบธุรกิจ | :  | - ผลิตงาน                                  |
|                    |    |                                           |
|                    |    | (1) โครงเหล็กเสาสายส่งไฟฟ้าแรงสูง             |
|                    |    |                                           |
|                    |    | (2) โครงเหล็กเสาโทรคมนาคม                  |
|                    |    |                                           |
|                    |    | (3) โครงเหล็กสถานีไฟฟ้าย่อย                   |
|                    |    |                                           |
|                    |    | (4) โครงเหล็กทั่วไป                          |
|                    |    |                                           |
|                    |    | (5) บริการงานชุบสังกะสี                       |
|                    |    |                                           |
|                    |    | - จัดจำหน่ายสินค้าอุตสาหกรรม                   |
+--------------------+----+-------------------------------------------+
| ที่ตั้งสำนักงานใหญ่      | :  | เลขที่ 247 ถนนร่มเกล้า แขวงแสนแสบ เขตมีนบุรี     |
|                    |    |                                           |
|                    |    | กรุงเทพมหานคร 10510                        |
+--------------------+----+-------------------------------------------+
| ทุนจดทะเบียน         | :  | 560,015,418.00 บาท                        |
+--------------------+----+-------------------------------------------+
| ทุนเรียกชำระแล้ว      | :  | 383,673,599.00 บาท                        |
+--------------------+----+-------------------------------------------+
| มูลค่าที่ตราไว้         | :  | 1 บาท ต่อหุ้น                                |
+--------------------+----+-------------------------------------------+
| เลขทะเบียนบริษัทมหาชน | :  | 0107548000129                             |
+--------------------+----+-------------------------------------------+
| โทรศัพท์             | :  | 0-2543-9020-8                             |
+--------------------+----+-------------------------------------------+
| โทรสาร             | :  | 0-2543-9029 , 0-2915-2114                 |
+--------------------+----+-------------------------------------------+
| Website            | :  | www.uwc.co.th                             |
+--------------------+----+-------------------------------------------+

  บริษัทย่อย :

  --------------------- ----- -------------------------------------------
  ชื่อบริษัท                :     บริษัท อิมพีเรียลแลนด์ จำกัด

  ลักษณะการประกอบธุรกิจ    :     - พัฒนาอสังหาริมทรัพย์

  ที่ตั้งสำนักงานใหญ่         :     เลขที่ 1/12 ซอยหมู่บ้านชิชา แขวงท่าข้าม
                              เขตบางขุนเทียน จังหวัดกรุงเทพมหานคร

  จำนวนหุ้นที่ออกจำหน่าย     :     หุ้นสามัญจดทะเบียนที่ออก และเรียกชำระแล้ว จำนวน
                              1,100,000 หุ้น มูลค่าหุ้นละ 100 บาท เป็นจำนวนเงิน
                              110,000,000 บาท

  จำนวนหุ้นที่บริษัทถือ        :     จำนวน 1,099,998 หุ้น คิดเป็นร้อยละ 99.99

  เลขทะเบียนบริษัท         :     0105534048751

  โทรศัพท์                :     0-26826345 ต่อ 131

  โทรสาร                :     0-26826342

  website               :     -
  --------------------- ----- -------------------------------------------

บุคคลที่อ้างอิงอื่น ๆ :

+----------------------+----+------------------------------------------+
| นายทะเบียนหลักทรัพย์     | :  | บริษัท ศูนย์รับฝากหลักทรัพย์ (ประเทศไทย) จำกัด    |
|                      |    |                                          |
|                      |    | ชั้น 7 อาคารตลาดหลักทรัพย์แห่งประเทศไทย        |
|                      |    |                                          |
|                      |    | เลขที่ 62 ถนนรัชดาภิเษก แขวงคลองเตย          |
|                      |    |                                          |
|                      |    | เขตคลองเตย กรุงเทพมหานคร 10110            |
|                      |    |                                          |
|                      |    | โทรศัพท์ 0-2229-2872 โทรสาร 0-2654-5645    |
+----------------------+----+------------------------------------------+
| ผู้สอบบัญชีรับอนุญาต       | :  | นายพิสิฐ ทางธนกุล                           |
|                      |    |                                          |
|                      |    | ผู้สอบบัญชีรับอนุญาตเลขที่ 4095                  |
|                      |    |                                          |
|                      |    | บริษัท ไพร์ซวอเตอร์เฮ้าส์คูเปอร์ส เอบีเอเอส จำกัด  |
|                      |    |                                          |
|                      |    | 179/74-80 อาคารบางกอกซิตี้เทาเวอร์ ชั้น 15     |
|                      |    | ถนนสาทรใต้                                |
|                      |    |                                          |
|                      |    | แขวงทุ่งมหาเมฆ เขตสาทร จังหวัดกรุงเทพฯ 10120  |
|                      |    |                                          |
|                      |    | โทรศัพท์ 02-344-1000 โทรสาร 02-286-5050    |
+----------------------+----+------------------------------------------+